Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: és a légi közlekedésrõl szóló 1995. évi XCVII. törvény módosításáról*
Paragraph Index: 62

5. címe 552. cikkének (b) bekezdése alapján megtagadja vagy elhalassza. A FOIA alapján bármely kérelmezõnek jogában áll, hogy a DHS információ visszatartására vonatkozó határozata ellen közigazgatási és bírói úton fellebbezzen. V. Végrehajtás Az Egyesült Államok joga tartalmaz közigazgatási, polgári és büntetõjogi végrehajtási intézkedéseket az Egyesült Államok jogszabályaiban meghatározott adatvédelmi szabályok megsértésének és az Egyesült Államok nyilvántartásaiban szereplõ adatok jogosulatlan közlésének eseteire. A vonatkozó rendelkezések között szerepel többek között az Egyesült Államok Szövetségi Törvénykönyve 18. címének 641. és 1030. cikke, valamint a Szövetségi Rendeletek 19. címének 103.34 cikke. VI. Értesítés A DHS az utazóközönséget a PNR-adatok általa történõ feldolgozásáról a Szövetségi Közlönyben (Federal Register) és a weboldalán megjelent közleményekben tájékoztatta. A DHS továbbá a légitársaságok rendelkezésére bocsát egy nyilvánosan közzétehetõ értesítési mintát a PNR-adatok gyûjtésére és a helyesbítési gyakorlatokra vonatkozóan. A DHS és az EU ezen értesítés ismertebbé tétele érdekében együttmûködik a légiközlekedési ágazatban az érdekelt felekkel. VII. Adatmegõrzés A DHS az EU-PNR-adatokat hét évig õrzi egy aktív analitikus adatbázisban; az adatok ezt követõen nyugvó, használaton kívüli státusba kerülnek. A nyugvó státusban lévõ adatokat nyolc évig kell megõrizni, és kizárólag a belbiztonságiminiszter általkijelöltvezetõ DHS-tisztviselõjóváhagyásával,egy meghatározott ügyre, veszélyrevagy kockázatra való reagálás érdekében lehet hozzájuk férni. Várakozásaink szerint az EU-PNR-adatokat ezen idõszak végén törölni kell; az arra vonatkozó kérdéseket, hogy az e levéllel összhangban gyûjtött PNR-adatokat meg kell-e semmisíteni, és ha igen, mikor, a DHS és az EU a jövõbeli tárgyalások során vitatja meg. A valamely meghatározott üggyel vagy vizsgálattal kapcsolatos adatokat az ügy vagy vizsgálat archiválásáig aktív adatbázisban lehet tárolni. A DHS ezen adatmegõrzési szabályoknak a mûveletekre és vizsgálatokra gyakorolt hatását a következõ hét év során szerzett tapasztalatok fényében felül kívánja vizsgálni. A DHS ezen felülvizsgálat eredményeit megvitatja az EU-val. A fent említett megõrzési idõszakok az EU és az Egyesült Államok közötti, 2004. május 28-i és 2006. október 19-i megállapodás alapján gyûjtött EU-PNR-adatok tekintetében is érvényesek. VIII. Továbbítás Tekintettel közelmúltbeli tárgyalásainkra, a DHS kész a lehetõ leggyorsabban átállni a PNR-adatoknak az EU és az USA között járatokat üzemeltetõ légitársaságok által a DHS részére történõ továbbítását szolgáló átadási rendszerre. E megközelítést már 13 légitársaság alkalmazza. Az átadásra való átállás kezdeményezése a fuvarozók feladata, akiknek rendszereik migrációjához forrásokat kell rendelkezésre bocsátaniuk, és együtt kell mûködniük a DHS-szel a DHS mûszaki követelményeinek való megfelelés érdekében. A DHS haladéktalanul, de legkésõbb 2008. január 1-jéig átáll egy, a légi fuvarozók általi adattovábbításra alkalmas ilyen rendszerre azon légi fuvarozók vonatkozásában, amelyek bevezették a DHS mûszaki követelményeinek megfelelõ rendszert. Azon légi fuvarozók vonatkozásában, amelyek nem vezetnek be ilyen rendszert, továbbra is a jelenlegi rendszer marad érvényben mindaddig, amíg be nem vezetnek egy, a DHS mûszaki követelményeinek megfelelõ rendszert a PNR-adatok továbbítására. Az átadási rendszerre való átállás azonban nem ruház mérlegelési jogkört a légitársaságokra annak eldöntésére, hogy mikor, hogyan és milyen adatokat adjanak át. Ezt a döntési jogkört az amerikai törvények a DHS-re ruházzák. Szokásos körülmények között a PNR-adatoknak a DHS részére történõ elsõ továbbítására 72 órával a menetrend szerinti indulás elõtt sor kerül, és ezt követõen a DHS frissítéseket kap, amennyiben az az adatok pontosságához szükséges. A személyes adatok védelmének egyik legfontosabb biztosítéka, hogy a döntések idõben rendelkezésre álló és teljes adatokon alapuljanak, és a DHS együttmûködik az egyes fuvarozókkal annak érdekében, hogy ezt a koncepciót beépítsék átadási rendszereikbe. A DHS kérheti a PNR-adatoknak több mint 72 órával a járat menetrend szerintiindulásaelõtti továbbítását,amennyibenbizonyosjelekarrautalnak,hogy a koraihozzáférésszükségesahhoz, hogy a járatot, járatokat vagy az útvonalat fenyegetõ konkrét veszélyre vagy egyéb, az I. cikkben meghatározott célokkal kapcsolatos körülményekre való reagálásban segítséget tudjon nyújtani. Mérlegelési jogköre gyakorlása során a DHS a józan belátás és az arányosság jegyében fog eljárni. IX. A viszonosság elve Közelmúltbeli tárgyalásaink során megállapodtunk abban, hogy a DHS várakozásai szerint e megállapodás keretében nem kap felkérést arra, hogy PNR-rendszerében az európai hatóságok által a saját PNR-rendszereikben alkalmazott adatvédelmi intézkedéseknél szigorúbb intézkedéseket foganatosítson. A DHS nem kéri fel az európai hatóságokat arra, hogy PNR-rendszereikben az Egyesült Államok által a saját PNR-rendszerében alkalmazott adatvédelmi intézkedéseknél szigorúbb intézkedéseket fogadjanak el. A DHS fenntartja magának a jogot arra, hogy amennyiben e várakozása nem teljesül, felfüggessze a DHS-levél vonatkozó rendelkezéseinek alkalmazását arra az idõre, amíg az EU-val konzultációt folytat a probléma gyors és kielégítõ megoldásáról. Abban az esetben, ha az Európai Unióban, illetve egy vagy több tagállamában olyan, légi utasokra vonatkozó információs rendszer bevezetésére kerül sor, amely alapján a légi fuvarozók kötelesek a hatóságok rendelkezésére bocsátani azon személyek PNR-adatait, akik utazásuk során az Egyesült Államokés az Európai Unió között repülnek, a DHS – szigorúan viszonosságialapon– tevékenyen elõ kívánja segíteni a joghatóságán belül mûködõ légitársaságok közötti együttmûködést. A rendõri és igazságügyi együttmûködés elõmozdítása érdekében a DHS ösztönzi a PNR-adatokból származó analitikus információnak a hatáskörrel rendelkezõ amerikai hatóságok által az érintett tagállamok rendõri és igazságügyi hatóságai, és adott esetben az Europol és az Eurojust részére történõ átadását. A DHS reményét fejezi ki, hogy az EU és tagállamai hasonlóképpen ösztönözni fogják hatáskörrel rendelkezõ hatóságaikat arra, hogy a PNR-adatokból származó analitikus információt a DHS és más, egyesült államokbeli hatóságok rendelkezésére bocsássák. X. Felülvizsgálat A DHS és az EU rendszeres idõközönként felülvizsgáljáka megállapodás,e levél, valamint az USA és az EU PNR-politikái és -gyakorlatai végrehajtását, továbbá minden olyan esetet, amikor különleges adatok feldolgozására került sor, hogy a PNR-feldolgozási gyakorlataink hatékony mûködését és az ennek során való adatvédelmet elõsegítsék. A felülvizsgálat során az EU-t a szabadság, a biztonság és a jog érvényesüléséért felelõs biztos, a DHS-t pedig a belbiztonsági miniszter képviseli, vagy az adott fél által kijelölni kívánt, kölcsönösen elfogadható tisztviselõ. Az EU és a DHS kölcsönösen meghatározza a felülvizsgálatok részletes szabályait. Az USA e felülvizsgálat részeként kölcsönös információszerzésre törekszik a tagállamok PNR-rendszereit illetõen, a PNR-rendszert fenntartó tagállamok képviselõi pedig felkérést kapnak a megbeszélésekben való részvételre. Bízunk benne, hogy ez a magyarázat segített Önöknek megérteni, hogyan kezeljük az EU-PNR adatokat. Az Európai Unió levele az Egyesült Államoknak Köszönetünket fejezzük ki a Tanács elnökségének és a Bizottságnak szóló leveléért, melyben kifejti, hogy a DHS hogyan kezeli a PNR-adatokat. A levélben kifejtett, az Európai Uniónak nyújtott garanciák alapján az Európai Unió úgy ítéli meg, hogy az Európai Unió és az Egyesült Államok között, a PNR-adatok feldolgozásáról és továbbításáról szóló, 2007. július 26-án létrejött nemzetközi megállapodás alkalmazásában a DHS megfelelõ szintû adatvédelmet biztosít. E megállapításból kiindulva az EU minden szükséges lépést megtesz annak érdekében, hogy a nemzetközi szervezeteket vagy a harmadik országokat eltántorítsa attól, hogy az EU-PNR-adatoknak az Egyesült Államok részére való továbbításába beavatkozzon. Az EU és tagállamai szintén ösztönözni fogják hatáskörrel rendelkezõ hatóságaikat arra, hogy a PNR-adatokból származó analitikus információt a DHS és más, egyesült államokbeli hatóságok rendelkezésére bocsássák. Várakozással tekintünk az Önökkel és a légiközlekedési ágazattal folytatandó együttmûködés elébe, melynek célja, hogy az utasok tájékoztatást nyerhessenek arról, hogy a kormányzatok milyen módon használhatják fel adataikat.”

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes